text: Redningsaktion afblæst
  10 august 2014 kl. 12.07
  Otte personer ude at spise på en sandbakke på Rømø blev forvekslet med personer i nød.
  Klokken 13.02 fik Syd- og Sønderjyllands Politi meldingen om, at syv personer skulle være fanget af tidevandet ved Rømø. Det viste sig at være en misforståelse.
  Hvad anmelderen troede, var mennesker i nød, var i virkeligheden otte personer, der var ude at spise på Jordsand, en sandbanke der er tilgængelig ved lavvande.
  Meldingen fik straks politiet og Søværnets Operative Kommando til at reagere. De fik sendt en helikopter i luften, som af indlysende grunde aldrig fandt personer i druknefare.
  - Meldingen kom fra en tysk mobiltelefon, hvor hun forklarede, at hun havde set syv personer gå i vandet, og da hun kiggede igen, var de væk, siger vagthavende hos Syd- og Sønderjyllands Politi til TV SYD.
  Anm. om 7 personer fanget i  af tidevandet på syd Rømø. 8 personer ude og spise på Jordsand forvekslet med personer i nød. #politidk
  
  